கேள்வி: மறை. திருநாவுக்கரசு பற்றி தகவல் சொல்.
பதில்: மறை. திருநாவுக்கரசு (12 ஆகத்து 1907 - 1 செப்டம்பர் 1983) இந்தித் திணிப்பு எதிர்ப்புப் போராட்டம் இந்திய விடுதலைப் போராட்டத்திலும் சிறை சென்றவர். தனித்தமிழ்த் தந்தை மறைமலை அடிகள் மகன். அடிகளாரின் வாழ்க்கை வரலாற்றை முழுமையாக எழுதி வெளியிட்டவர்.
கேள்வி: மறை. திருநாவுக்கரசு - இளமையும் கல்வியும் பற்றி நீங்கள் என்ன அறிந்துள்ளீர்கள்?
பதில்: பள்ளியில் படிக்கும் காலத்தில் இளைப்பிருமல் நோய் திருநாவுக்கரசைத் தாக்கியது. அவருடைய தந்தை மறைமலை அடிகள் அறிதுயில் மருத்துவம் மூலம் அந்தத் தீராத நோயைக் குணப்படுத்தினார். தமக்குப்பிறகு தம் புகழை நிலை நிறுத்துவார் என்று அடிகள் நம்பினார். தந்தையின் விருப்பமும் எண்ணமும் நிறைவேறும் வகையில் மறை திருநாவுக்கரசு திருவையாற்றில் தமிழ்க் கல்லூரியில் படித்து புலவர் பட்டம் பெற்றார். (1926–1931).
கேள்வி: மறை. திருநாவுக்கரசு - பணிகள் பற்றி நீங்கள் என்ன அறிந்துள்ளீர்கள்?
பதில்: சென்னை நுங்கம்பாக்கம் நகராண்மை உயர்நிலைப் பள்ளியில் 1932 முதல் 1938 வரை தமிழாசிரியராகவும், நெல்லைச் சீமையில் குலசேகரன் பட்டினம் திருவள்ளுவர் அரசு உயர்நிலைப் பள்ளியில் 1949 முதல் 1952 வரை தமிழாசிரியராகவும், தூத்துக்குடி வ. உ. சி. கல்லூரியில் 1952 முதல் 1967 வரை தமிழ் விரிவுரையாளராகவும் பணி புரிந்து சூன் 12, 1967 இல் பணி ஓய்வு பெற்றார்.
கேள்வி: மறை. திருநாவுக்கரசு - எழுதிய நூல்கள் பற்றி நீங்கள் என்ன அறிந்துள்ளீர்கள்?
பதில்: * தனித்தமிழ்த் தந்தை மறைமலையடிகள் வரலாறு (1959, 2013), (968 பக்கங்கள் கொண்ட இந்நூலுக்கு அரசு பரிசு வழங்கியது) * இந்தியால் தமிழ் எவ்வாறு கெடும்? * சைவ மத வினா விடை. * நீலாம்பிகை அம்மையார் வரலாறு. * மறைமலையடிகள் வரலாறு சுருக்கம். * பெரியபுராண ஆய்வுரை அப்பர் (1972) * பெரியபுராண ஆய்வுரை சுந்தரர் (1973) * பெரியபுராண ஆய்வுரை சம்பந்தர் (1979)-தமிழக அரசு 1982இல் முதல் பரிசு வழங்கியது. * பெரியபுராண ஆய்வுரை அறுபதடியார் (1975) * மாணிக்கவாசகர் வரலாற்று ஆய்வுரை (1984)-வெளியீடு மறை.தாயுமானவன். * மறைமலையடிகளார் நாள்குறிப்பு (1988)-வெளியீடு மறை.தாயுமானவன். * சைவ மத வினா விடை ஆங்கிலப் பெயர்ப்பு நூலும் வெளிவந்துள்ளது.
கேள்வி: மறை. திருநாவுக்கரசு - பெற்ற பட்டங்கள் குறித்து விரிவாக சொல்லுங்கள்.
பதில்: * 1951இல் சித்தாந்த தினகரன் என்று தூத்துக்குடி சைவ சித்தாந்த சபை வழங்கியது. * 1956 இல் திருமுறைச் செல்வர் என்று மதுரை ஆதீனம் வழங்கியது.
கேள்வி: மறை. திருநாவுக்கரசு - மேற்கோள் நூல் பற்றி விளக்கவும்.
பதில்: * தனித்தமிழ் இயக்கத் தந்தை மறைமலைஅடிகளார் ஆசிரியர் --மறை தி.தாயுமானவன்,( மறை திருநாவுக்கரசின் மகன்) பதிப்பு: திசம்பர் 2009